Austrofašisms
Austrofašisms (vācu: Austrofaschismus) bija labējā autoritārā politiskā režīma ideoloģija, ko Austrijā laikā no 1933. līdz 1934. gadam izveidoja kanclers Engelberts Dollfuss un kas pastāvēja līdz 1938. gada anšlusam. Austrofašisma terminu parasti lieto Austrijas un Vācijas kreisie vēsturnieki un politiķi, savukārt labējo partiju pārstāvji dod priekšroku neitrālajam Ständestaat (burtiski — šķiru valsts, 20. gadsimta realitātēs — korporatīvā valsts). Oficiāli valsti sauca par Austrijas federātīvo valsti.